
          МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО



Б                                    5300 Габрово, ул ”Бодра смяна” № 3, ПК 3 ,тел. 066 800077; факс: 066 800094

     e-mail: dpgabrovo@mzh.government.bg   office@scdp.bg, www.scdp.bg
_____________________________________________________________________________

Утвърждавам: 
инж. Цветелин  Миланов

Директор на СЦДП Габрово
ВЪТРЕШНИ ПРАВИЛА

ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ

В „СЕВEРНОЦЕНТРАЛНО ДЪРЖАВНО ПРЕДПРЯТИЕ” ДП- ГАБРОВО

Раздел I
ОБЩИ ПОЛОЖЕНИЯ, ЦЕЛ,

ОБХВАТ И ВИДОВЕ ПРОЦЕДУРИ

          Чл. 1. (1) Настоящите Правила се приемат на основание чл. 244, ал. 1 от Закона за обществените поръчки (ЗОП) и уреждат:

1. прогнозиране на потребностите от възлагане, включително за установяване на датите, към които трябва да са налице действащи договори за обществени поръчки;

2. планиране провеждането на процедурите, като се отчете времето за подготовка, провеждане на процедурите и сключване на договорите;

3. определяне на служителите, отговорни за подготовката на процедурите, и реда за осъществяване на контрол върху тяхната работа;

4. получаването и съхраняването на заявления за участие, оферти и проекти и реда за определяне на състава и начина на работа на комисията за извършване на подбор на кандидатите и участниците, за разглеждане и оценка на офертите и за провеждане на преговори и диалог, както и на журито;

5. сключване на договорите;

6. проследяване изпълнението на сключените договори и за приемане на резултатите от тях;

7. действията при обжалване на процедурите;

8. провеждане на въвеждащо и поддържащо обучение на лицата, ангажирани с управлението на цикъла на обществените поръчки;

9. документиране на всеки етап от цикъла на обществените поръчки;

10. архивиране на документите, свързани с управлението на цикъла на обществените поръчки;

11. публикуване на документи в регистъра и на профила на купувача.

           (2).С настоящите вътрешни правила се цели постигането на пълно съответствие с принципите на Договора за функционирането на Европейския съюз (ДФЕС) и по специално тези за свободно движение на стоки, свобода на установяване и свобода на предоставяне на услуги и взаимно признаване, както и с произтичащите от тях принципи на: равнопоставеност и недопускане на дискриминация; свободна конкуренция; пропорционалност; публичност и прозрачност, като с прилагането на условията и редът за възлагане на обществени поръчки държавното предприятие има за цел основно да осигури ефективност при разходването на средствата си при гарантиране на горепосочените принципи.

          Чл. 2.Обществените поръчки в „СЦДП” ДП Габрово се провеждат при условията и реда, предвидени в Закона за обществени поръчки (ЗОП) и Правилника за прилагане на закона за обществени поръчки (ППЗОП) за публични възложители.

          Чл. 3. (1) Директорът на „СЦДП” ДП е възложител на обществени поръчки по смисъла на ЗОП и е длъжен да проведе следващата се процедура за възлагане на обществена поръчка. 
         (2) Заявители на обществени поръчки по смисъла на настоящите правила са Директорите на ДГС / ДЛС, които в изпълнение на своите функции следят за предоставянето на услуги, доставки и строителство.

         Чл. 4. (1). При упражняване на правомощията си Директорът на „СЦДП” ДП Габрово може с изрична своя заповед да упълномощи, по смисъла на чл. 7, ал. 1 от ЗОП, определено длъжностно лице да организира и/или възлага обществени поръчки, както и съответните директори на ДГС / ДЛС 

          (2) Възможността по ал. 1 не може да се използва за разделяне на обществените поръчки с цел заобикаляне на закона.

         Чл. 5. (1).  ЦУ на „СЦДП” ДП  Габрово  организира и провежда обществените поръчки, чрез своите структури: Централно управление (ЦУ) и Териториалните си поделения „ДЛС/ДГС“ (ТП или стопанство/а), с цел обезпечаване на ежедневната им работа и пълноценно осъществяване на стопанските им дейности.

          (2) „СЦДП” ДП Габрово планира обществените поръчки за всяка следваща календарна година, или за по-дълъг период в съответствие с основната си дейност, съгласно ЗГ, ЗЛОД, ППЗЛОД и други нормативни и подзаконови актове. Обществените поръчки се индивидуализират по обект, предмет, обща максимална прогнозна финансова стойност по вид процедура или друг ред за възлагане на изпълнението. 

            (3) Предварителното планиране на обществените поръчки за следващата календарна година се осъществява на база проведените обществени поръчки в предприятието и съответното териториално поделение през настоящата година. 

            (4) Директорът и главният счетоводител на всяко ТП са лицата, които са отговорни за информацията по предварителното планиране на обществените поръчки, респективно за подаваните допълнителни заявки през годината за съответното стопанство.
             (5). В съответната календарна година на провеждане на обществени поръчки, директорът на „СЦДП” ДП , по целесъобразност и/или възникнала необходимост, може:

-да намали или да увеличи заявения от съответното стопанството финансов ресурс за 

дадена обществена поръчка;

-да отмени провеждането на утвърдена обществена поръчка;

-да определи конкретно стопанство да проведе обща обществена поръчка за няколко 

стопанства или за цялото ДП;

-да определи ЦУ да проведе обществена поръчка за цялото ДП или за няколко ТП 

„ДГС/ДЛС“.

           (6). Директорът  на „СЦДП”ДП реализира оперативната си самостоятелност по утвърдена обществена поръчка в рамките на утвърдения прогнозен финансов ресурс и при спазване на вида и реда на процедурата предвиден по ЗОП.

            Чл. 6. (1) Обществените поръчки със стойности по чл. 20, ал. 1 от ЗОП се възлагат винаги чрез провеждане на процедури по чл.18, ал.1 т.1-3, 6-8 и 11-13.

Раздел ІІ.
ПРОГНОЗИРАНЕ И ПЛАНИРАНЕ НА ОБЩЕСТВЕНИТЕ ПОРЪЧКИ
            Чл. 7. Процесът на планиране на обществените поръчки се осъществява за съответната година и стойностите на обществените поръчки, включени в проекта се изчисляват съгласно чл. 21 от ЗОП. Планирането на обществените поръчки се извършва при съблюдаване изискванията на чл. 27 от ППЗОП. 

            Чл.8.(1) „СЦДП” ДП определя реда и контролира процеса по организиране, провеждане, възлагане и  изпълнение на обществените поръчки. 
              (2) Подготовката на процедура за възлагане на обществени поръчки включва няколко етапа съгласно ЗОП.

Раздел IIІ.
ОБЯВЯВАНЕ И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНА ПОРЪЧКА.

              Чл. 9 (1) Длъжностните лица от ДГС/ДЛС изготвят обявления за предварителна информация по чл. 23, ал. 1, т. 1 от ЗОП (при необходимост) за оповестяване на намеренията за възлагане на обществени поръчки или за сключване на рамкови споразумения през следващите 12 месеца, които се съгласуват с юрисконсулта на ЦУ на „СЦДП” ДП Габрово
             (2) Длъжностните лица, посочени в предходната алинея, подават за изпращане на лицето, което е регистриран упълномощен потребител в платформата по чл. 36а от ЗОП, изготвени обявления за предварителна информация по чл. 23, ал. 1, т. 1 от ЗОП. 
              Чл. 10. (1). Директорът на „СЦДП” ДП може да публикува обявления за доброволна прозрачност по чл. 28, ал. 1 от ЗОП, когато прилага изключенията по чл. 13 – 15 от ЗОП.
             (2) В случаите на ал. 1 длъжностните лица от ДГС / ДЛС  изготвят и предават за изпращане на лицето, което е регистриран упълномощен потребител в ЕОП обявленията за доброволна прозрачност.
          Чл. 11. (1) Директорът на „СЦДП” ДП може  по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата, в поканата за потвърждаване на интерес, в документацията за обществената поръчка и в описателния документ.

Чл. 12 Получените в „СЦДП” ДП и ДГС/ ДЛС писмени запитвания се регистрират и се предават в деня на получаването им от служителя, приел запитването.
Чл. 13. (1) Офертата/заявлението за участие се подава чрез платформата по чл. 36а от ЗОП.
Чл. 14. (1) Когато в определения срок не е постъпила нито една оферта, длъжностните лица от ЦУ на “СЦДП” ДП или ДГС/ДЛС, уведомяват юрисконсулта на „СЦДП” ДП. 
Чл. 15. Възложителят може да прекрати процедурата с мотивирано решение, когато е подадена само една оферта, заявление за участие или конкурсен проект.

Раздел IV.
РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
             Чл. 16. (1) Директорът на ЦУ на “СЦДП” ДП или ДГС/ДЛС назначава комисия за провеждане на обществената поръчка след изтичане на срока за приемане на оферти – при открита процедура и публично състезание, а при ограничена процедура или състезателна процедура с договаряне – след изтичане срока за приемане на заявления за участие.
                (2) Проектът на заповед за назначаване на комисията се изготвя от длъжностно лице и съгласува с лице с юридическа правоспособност.

                (3) Комисията се състои от нечетен брой членове.  

                (4) Членове на комисията могат да бъдат и външни лица. В този случай Директорът ЦУ на “СЦДП” ДП или ДГС/ДЛС сключва писмен договор с всяко от лицата, привлечени като председател или членове на комисията.

                (5) В заповедта за назначаване на комисията, се определя поименният състав на комисията и лицето, определено за председател, сроковете за извършване на работата, като срокът не може да е по-дълъг от срока на валидност на офертите, задължения на членовете на комисията и място на съхранение на документите, свързани с обществената поръчка до приключване работата на комисията.

               (6) Председателят и членовете на комисията, подписват декларация по чл. 103, ал. 2 от ЗОП, след получаването на списъка с участниците и на всеки етап от процедурата, когато настъпи промяна в декларираните обстоятелства. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

             Чл. 17.  (1) Председателят на комисията:


1.свиква заседанията на комисията и определя график за работата;


2.информира възложителя за всички обстоятелства, които препятстват изпълнението на поставените задачи в посочените срокове;


3.отговаря за правилното съхранение на документите до предаването им за архивиране;


4.прави предложения за замяна на членове на комисията при установена невъзможност някой от тях да изпълнява задълженията си.

            (2) Членовете на комисията:


1.участват в заседанията на комисията;

            2.лично разглеждат документите, участват при вземането на решения и поставят оценки на офертите;


3.подписват всички протоколи и доклади от работата на комисията. Всеки член на комисията, при несъгласие, има право на особено мнение. Особеното мнение се аргументира писмено, като мотивите са неразделна част от доклада по чл. 103, ал. 3 от ЗОП.

            (3) Решенията на комисията се взимат с обикновено мнозинство.

            (4) Всеки член на комисията е длъжен да си направи самоотвод, когато установи, че:

             1.по обективни причини не може да изпълнява задълженията си;

             2.е възникнал конфликт на интереси.

             (5) Директорът на ЦУ на “СЦДП” ДП или ДГС/ДЛС отстранява член на комисията, за когото установи, че е налице конфликт на интереси с кандидат или участник.

            (6) В случаите по ал. 4 и ал. 5 Директорът на ЦУ на “СЦДП” ДП или ДГС/ДЛС  определя със заповед нов член.

             (7) В случаите по ал. 5, действията на отстранения член, свързани с разглеждане на заявленията за участие и/или офертите и оценяване на предложенията на участниците, след настъпване на установените обстоятелства не се вземат предвид и се извършват от новия член.

            (8) Комисията и всеки от членовете ѝ са независими при изразяване на становища и вземане на решения, като в действията си се ръководят единствено от закона.

             (9) Всеки член на комисията е длъжен незабавно да докладва на възложителя случаите, при които е поставен под натиск да вземе нерегламентирано решение в полза на кандидат или участник.

              Чл. 18. Комисията приключва своята работа с утвърждаване на доклада/протокола от Директора на ЦУ на “СЦДП” ДП или  директорите на ДГС/ДЛС 

               Чл. 19. (1)  В определен срок от получаване на доклада, Директорът на ЦУ на “СЦДП” ДП или директорите на ДГС/ДЛС го утвърждават или го връщат на комисията, с писмени указания. 
Раздел V.

ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНА ПОРЪЧКА.ПРЕКРАТЯВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА.
             Чл. 20. (1) В 10-дневен срок от утвърждаване на доклада, Директорът на ЦУ на “СЦДП” ДП или ДГС/ДЛС издава мотивирано решение за определяне на изпълнител или за прекратяване на процедурата.

              (2) В тридневен срок от вземане на решението длъжностно лице изготвя уведомително писмо до участниците за изпращане на решението и след подписването му Директорът на ЦУ на “СЦДП” ДП или Директорите на  ДГС/ДЛС и го изпраща до всички участници в процедурата.  

              (3) Решението на Възложителя, заедно с протоколите и доклада на комисията се публикуват в платформата по чл. 36а от ЗОП. 
            Чл. 21. След влизането в сила на Решението за определяне на изпълнител длъжностно лице подготвя от името на Директорът на ЦУ на “СЦДП” ДП или ДГС/ДЛС и изпраща покана до избрания изпълнител в резултат на проведената процедура по възлагане на  обществена поръчка, в която лицето се кани за сключване на договора.  
Раздел VІ.

ГАРАНЦИИ
            Чл. 22. (1) Директорът на ЦУ на “СЦДП” ДП или ДГС/ДЛС може да изисква от определения изпълнител да предостави гаранции, които да обезпечат изпълнението на договора или авансово предоставените средства.

            (2) Гаранцията, обезпечаваща изпълнението на договора, не може да надвишава 5 на сто от стойността му. Когато поръчката се възлага на специализирани предприятия или кооперации на хора с увреждания, гаранцията за изпълнение на договора не може да надвишава две на сто от стойността на договора. Гаранция за изпълнение може да се изисква и в случай на изменение, с което се извършват допълнителни доставки, услуги или строителство по договора.

     (3) Гаранциите се представят в една от следните форми:

     1. парична сума;

     2. банкова гаранция;

     3. застраховка, която обезпечава изпълнението чрез покритие на отговорността на изпълнителя.

     (4) Гаранцията, която обезпечава авансово предоставените средства, може да е до размера на тези средства и се освобождава до три дни след връщане или усвояване на аванса.

     (5) Условията и сроковете за задържане или освобождаване на гаранцията за изпълнение се уреждат във всеки договор. Срокът за освобождаване се съобразява с естеството на поръчката и сложността на изпълнението. 

     (6) Главният счетоводител  на ЦУ на „СЦДП” ДП Габрово  или главния счетоводител на съответното ДГС / ДЛС съхранява оригиналите на банкови гаранции и полиците на гаранциите, предоставени под формата на застраховка, която обезпечава изпълнението чрез покритие на отговорността на изпълнителя. Копие от тях се прилага в досието на процедурата. 

     (7) Срокът и валидността на банковата гаранция за добро изпълнение и на застрахователната полица се следи от главния счетоводител на ЦУ или главния  счетоводител на съответното ДГС / ДЛС, които в срок от 10 – работни дни преди изтичането на валидността им, информират заявителя инициирал провеждането на обществената поръчка.
Раздел VIІ.

ДОГОВОР ЗА ОБЩЕСТВЕНА ПОРЪЧКА
          Чл. 23. (1) След изтичането на предвидения в чл. 197 от ЗОП 10 - дневен срок за обжалване на Решението на възложителя, определеното отговорно лице за провеждането на процедурата изготвя договор за изпълнение на обществената поръчка, съответстващ на проекта на договора, приложен в документацията за участие в процедурата и допълнен с всички предложения от офертата на участника, въз основа на които е определен за изпълнител на поръчката. 
            (2) Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.
           (3) Директорът на ЦУ на “СЦДП” ДП или директор на съответното ДГС/ДЛС сключва с определения изпълнител писмен договор за обществена поръчка, при условие, че при подписване на договора определеният изпълнител е изпълнил изискванията на чл. 112, ал. 1 от ЗОП.

           (4) Юрисконсултът на “СЦДП” ДП  или друг правоспособен юрист на ДГС/ДЛС е длъжен да комплектова договора за възлагане на обществена поръчка, преди подписването му от Директорът на ЦУ на “СЦДП” ДП или директор на ДГС/ДЛС с документите по чл. 112, ал. 1 от ЗОП.
          Чл. 24. (1) Договорът се съгласува и подписва от юрисконсулта на “СЦДП” ДП  или друг правоспособен юрист на ДГС/ДЛСи от Главния счетоводител. 

           (2) Съгласуваният по ал. 1 договор, ведно с досието, протокола, доклада на комисията, решението за избор на изпълнител  се представят на финансовия контрольор за извършване на предварителен контрол.
         Чл. 25. В 30-дневен срок от сключването на договора длъжностно лице изпраща обявление за възлагане ведно с договора и неговите приложения за публикуване в  платформата по чл. 36а от ЗОП.
Раздел VІIІ.
ВЪЗЛАГАНЕ НА ОБЩЕСТВЕНИ ПОРЪЧКИ ЧРЕЗ СЪБИРАНЕ НА ОФЕРТИ С ОБЯВА ИЛИ ПОКАНА ДО ОПРЕДЕЛЕНИ ЛИЦА
           Чл. 26. Когато е предвидено възлагане на доставка, услуга или строителство по реда на Глава двадесет и шеста от ЗОП чрез събиране на оферти с обява, подготовката на условията на обществената поръчка се извършва по реда от настоящите правила. 
           Чл. 27.   Подготовката на възлагането се извършва съгласно изискванията на ЗОП. 

           Чл. 28. (1) Оферти въз основа на обявата или поканата до определени лица се подават в  платформата по чл. 36а от ЗОП.

           Чл. 29. (1) Директорът на СЦДП ДП или  директора на съответното ДГС/ДЛС със заповед определя нечетен брой, лица, които да разгледат и оценят получените въз основа на публикуваната обява оферти. За лицата се прилагат изискванията по чл. 51, ал. 8-13 от ППЗОП. 
              (2) Работата на комисията започва с публично заседание за отваряне на получените оферти.

             Чл. 30. Комисията разглежда офертите по реда на тяхното постъпване и проверява съответствието им с изискванията на Възложителя, посочени в обявата за събиране на оферти. 

               Чл. 31. (1) Офертите, за които комисията е констатирала, че отговарят на всички изисквания на Възложителя, подлежат на оценяване по обявения в обявата критерий за възлагане. 

                  (2) Когато е приложимо комисията прилага обявените показатели за оценка с тяхната относителна тежест, както и съдържащата се в обявата методика за оценка. 

                (3) Въз основа на резултатите от оценяването на офертите, комисията предлага класиране на участниците. 

                Чл. 32. (1) Комисията съставя протокол за разглеждането и оценката на офертите и за класирането на участниците. 

                 (2) Протоколът се представя от председателя на комисията на Директорът на „СЦДП” ДП или директора на съответното  ДГС/ДЛС за неговото  утвърждаване. 

               (4) Утвърденият от Директорът на „СЦДП” ДП или ДГС/ДЛС протокол се публикува в платформата по чл. 36а от ЗОП и се изпраща до участниците.
                (5) Възложителят сключва договор за обществена поръчка с определения изпълнител в 30 - дневен срок от датата на определяне на изпълнителя. 

                (6) При сключване на договора, от участника, определен за изпълнител се изисква да представи: 

                1. документи, издадени от компетентен орган, за удостоверяване липсата на обстоятелствата по чл. 54, ал. 1, т. 1-5 и 7 от ЗОП; 

                 2. гаранция за изпълнение, ако такава е предвидена в условията на поръчката. 

                (7) Договорът се съгласува и подписва от юрисконсулта на  „СЦДП” ДП или правоспоспобен юрист на съответното ДГС / ДЛС или и от Главния счетоводител на „СЦДП” ДП  или главния счетоводител на съответното ДГС / ДЛС
                 Чл. 33. (1) Когато до изтичане на крайния срок за подаване на оферти, посочен в обявата, включително след удължаване на срока не бъде получена нито една оферта длъжностно лице уведомява за това Директорът на „СЦДП” ДП или ДГС/ДЛС

                 (2) Директорът на „СЦДП” ДП или ДГС/ДЛС, взема решение да бъде публикувана повторно обявата за събиране на оферти или да бъде изпратена покана до определено лице/лица на основание чл. 191, ал. 1, т. 1 от ЗОП. 

                (3) В случай, че Директорът на „СЦДП” ДП или ДГС/ДЛС разпореди да бъде изпратена покана до определено лице/лица, преговорите с тях се водят от назначена от него комисия, която документира работата си в протокол. Постигнатите по време на преговорите договорености не могат да водят до промяна на техническите спецификации и условията, които са били обявени първоначално към обявата. 

                (4) Съставеният протокол от комисията, провеждаща преговорите, се представя за утвърждаване от Председателя на комисията на Директорът на „СЦДП” ДП или ДГС/ДЛС, след което се пристъпва към сключване на договор.

               Чл. 34. (1) Когато стойността на обществена поръчка не изисква изборът на изпълнител да се извърши с процедура по ЗОП или чрез обява за събиране на оферти, или покана до определени лица по чл. 191 от закона, Директорът на „СЦДП”ДП или директорът на съответното ДГС/ ДЛС възлагат директно обществени поръчки с прогнозна стойност  посоечна в чл.20, ал.4 от ЗОП . 
                    (2) Когато се извършват разходи за доставки и услуги на стойности, допускащи свободен избор на изпълнител, отчитането може да се извършва с първични платежни документи и/или с писмен договор.

Раздел ІХ

КОНТРОЛ ПО ИЗПЪЛНЕНИЕТО НА ДОГОВОР

ЗА ОБЩЕСТВЕНА ПОРЪЧКА

                   Чл. 35. (1) Контролът по изпълнението на предмета на договора за обществена поръчка се осъществява от заявителя, инициирал разхода за обществената поръчка

                     (2) Директорът на „СЦДП” ДП или директорът на съответното ДГС/ДЛС, в зависимост от обекта на поръчката, може да определи със заповед и други длъжностни лица, които да осъществяват текущо наблюдение и контрол по изпълнението предмета на договора.
                    (3) При изпълнението на договори за строителство, независимо от източника на финансиране, контрол по отношение на всички документи, създавани по повод изпълнението на СМР, вкл. спазване на КСС, спазване на срока на договора и качеството на изпълнените СМР, се осъществява от заявителя, инициирал разхода за обществената поръчка и  лицето, на което е възложен инвеститорския контрол.

                    (4) Лицата, определени с предходните алинеи да извършват контрол по изпълнението предмета на договора, проверяват:

                    1. Спазване на срока за изпълнение на договора;

                    2. Съответствието на изпълнението е изискванията по договора - технически спецификации, изисквания за качество и количество на извършената работа и други параметри в зависимост от предмета и клаузите но договора.

                    3. Редовността на издадените от Изпълнителя фактури, съгласувано с финансовия контрольор;

                    4. За приемане на извършената работа се съставя протокол, в който се описват всички недостатъци на изпълнението, ако са установени такива, и се определя подходящ срок за отстраняването им. Протоколът се оформя двустранно с подписи на упълномощени представители на изпълнителя и се предава на Директорът на „СЦДП” ДП или  директора на съответното ДГС/ДЛС за одобрение.

                   Чл. 36. (1) За всеки сключен договор за обществена поръчка заявителя, инициирал разхода за обществената поръчка извършва проверка на съставените във връзка с изпълнението на всеки договор документи. Проверката обхваща, вид, количество, цена, срок на изпълнение и срок на действие на договора.

                   (2) При установени несъответствия по параметрите и стойностите на договора, плащания по предоставени фактури не се извършват, докато изпълнителят не отстрани несъответствията или нередностите.

                   (3) Проверката по ал. 1 се отразява в текуща справка за изпълнението на всеки договор за обществена поръчка, в която текущо се  нанасят по вид и стойност издадените от изпълнителите фактури за доставени количества/извършени услуги/, изпълнени СМР. 

                  (4) Плащанията по договорите за възлагане на обществени поръчки се осъществяват в предвидените в договорите срокове, след представяне и проверка на необходимите документи, указани в договора. 

                  Чл. 37 (1) При договори за доставка и услуга задължително се изготвят Приемно – предавателни протоколи, с които се удостоверява доставката на стоки или извършването на услуги, който се подписва от съответните длъжности лица.

                    (2) При договори за строителство задължително се изготвят Протокол образец №19 за СМР и всички необходими документи, характеризиращи строителството, с които се удостоверява завършването на дадения етап или цялото строителство.

                   Чл. 38. (1) След приключване изпълнението на договора за обществена поръчка, Главният счетоводител  на „СЦДП” ДП или главния счетоводител на съответното ДГС/ДЛС или писмено определеното от тях длъжностно лице изготвя справка за платените средства по договора за целия период на неговото действие. 

                     (2) В срок от 5 работни дни след приключване на договора или от прекратяването му заявителя, инициирал разхода за обществената поръчка, изпраща писмо за изготвяне и изпращане на информация за приключване на договора в законоустановения срок по чл. 29, ал. 2 от ЗОП.

                    (3) Директорът на „СЦДП” ДП или ДГС/ДЛС прекратява предсрочно или променя сключен договор за обществена поръчка, когато са изпълнени едновременно следните условия:

                      1. Налице е мотивирано писмено предложение от заявителя, инициирал разхода за обществената поръчка, посочен в утвърдения План - график като отговорно лице при провеждането й, в което се обосновава необходимостта от прекратяването или промяната на договора;

                     2. Юрисконсултът  на „СЦДП” ДП или друг правоспособен юрист на ДГС/ДЛС е съгласувал предложението по т. 1, като задължително е посочил на кое основание от договора, същият може да бъде прекратен или променен; 

                     3. Главният счетоводител и Финансовият контрольор  са съгласували предложението по т. 1, като в случаите на прекратяване задължително се посочва размерът на изплатените средства по договора, както и неразплатените задължения към изпълнителя (ако има такива).

                  (4) Юрисконсултът на „СЦДП” ДП или друг правоспособен юрист на ДГС/ДЛС изготвя и предоставя, след съгласуването му с Главния счетоводител, за подпис от Директорът на „СЦДП” ДП или на ДГС/ДЛС допълнителното споразумение (анекс) за прекратяване или изменение на договор или едностранно предизвестие към изпълнителя.

                   (5) Юрисконсултът на  „СЦДП” ДП или друг правоспособен юрист на ДГС/ДЛС, не по-късно от 5 работни дни от прекратяването на договора, представя копие от допълнителното споразумение (анекс) или едностранното предизвестие, ведно със съгласуваното предложение по ал. 3 на длъжностно лице ,  за изпращане на обявление за изменение или за приключване на договора от името на  директора на „СЦДП” ДП.

           Чл. 39.  (1) Служител на „СЦДП” ДП организира изготвянето и изпращането на обобщена информация по образец за обществените поръчки, възложени през предходната календарна година по реда на Глава двадесет и шеста от ЗОП или свободно, съгласно настоящите правила и чл.230 от ЗОП 

            (2) Обобщената информация се подготвя в срок до 15 март на годината, следваща отчетната, на база изплатените суми по: 

           1. сключени договори след събиране на оферти с обява или покана до определени лица; 

           2. сключени писмени договори, възложени свободно; 

           3. сключени писмени договори и/или фактури за доставки и услуги, възложени свободно. 

          Чл.40. Звеното за вътрешен одит в „СЦДП” ДП осъществява контрол на проведените процедури чрез одитни ангажименти за увереност и консултиране относно адекватността, ефикастността и ефективността на въведените контроли, в съответствие с вътрешните правила и относимите нормативни актове.
Раздел Х
ДЕЙСТВИЯ ПРИ ОБЖАЛВАНЕ НА ОБЩЕСТВЕНИ ПОРЪЧКИ
             Чл. 41. (1) Защитата на интересите на  Възложителя и на „СЦДП” ДП и неговите поделения  в случаите на подадени жалби срещу решения, действия или бездействия в процедури за възлагане на обществени поръчки се осъществява от  юрисконсултът на „СЦДП” ДП или на юристите на съответното ДГС / ДЛС.
           (2) При изпълнение на задълженията си по ал. 1, юрисконсултът на „СЦДП” ДП се подпомагат  от длъжностни лица, определени със Заповед на Директора на „СЦДП” ДП  и неговите поделения. 

           (3) По решение Директорът на „СЦДП” ДП за всеки конкретен случай или за определен период за дейностите по ал. 1 може да бъде осигурено съдействието на външни компетентни специалисти, с които се сключва писмен договор.

(4) В случаите по ал. 1 всички служители на „СЦДП” ДП са длъжни акуратно, отговорно и без забава да оказват необходимото съдействие на Директора на „СЦДП” ДП, директорите на ДГС / ДЛС и другите отговорни длъжностни лица и външни експерти.

Раздел ХІ
ПРОВЕЖДАНЕ НА ОБУЧЕНИЕ ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ

            Чл. 42. (1) Директорът на „СЦДП” ДП периодично организира провеждане на въвеждащо и поддържащо обучение на лицата, ангажирани с управлението на цикъла на обществените поръчки.

Раздел ХІІ.
ДОСИЕ НА ОБЩЕСТВЕНАТА ПОРЪЧКА

          Чл. 43. За осигуряване на документална проследимост (одитна пътека) по отношение на всички действия и решения на възложителя, както и на действията на комисиите за възлагане на обществени поръчки, се създава и поддържа досие за всяка обществена поръчка, независимо дали поръчките се възлагат с електронни средства.

           Чл. 44. Досието за всяка обществена поръчка включва и:

               1.заповедта за назначаване на комисията за извършване на предварителен подбор на кандидатите и участниците, разглеждане и оценка на офертите или провеждане на преговори и диалог, вкл. всички заповеди, с които се изменя или допълва нейният състав;

             2.информация за обжалването на поръчката, вкл. жалбата, становищата по нея, решенията и определенията на органите, отговорни за обжалването;

            3.документ, който удостоверява връщането на мострите, когато е приложимо;

            Чл. 45. (1) Документите в досието трябва да са подредени в хронологичен ред, който да дава възможност за хронологична проследимост на всички действия на отговорните длъжностни лица, във връзка с подготовката, провеждането и отчитането на обществената поръчка. 

           (2) Всяко досие трябва да започва с опис на съдържащите се в него документи.
           Чл. 46. (1) Организирането на съдържанието на досието и документиране движението на документите, съдържащи се в него се извършва от съответните длъжностни лица.
           (2) Досиетата на провежданите обществени поръчки се съхраняват в отделен архив съгласно сроковете по чл. 122 от ЗОП.

Раздел ХІІІ
ПОДДЪРЖАНЕ НА ПРОФИЛА НА КУПУВАЧА

            Чл. 47. Профилът на купувача на „СЦДП” ДП се поддържа в платформата по чл. 36а от ЗОП.
Раздел ХІV

ЗАКЛЮЧИТЕЛНИ РАЗПОРЕДБИ
            Чл. 48. Настоящите вътрешни правила са разработени в съответствие с изискванията на чл. 244 от ЗОП и чл. 140 от ППЗОП. Промени във Вътрешните правила се извършват по преценка на възложителя и при промени в условията на нормативната база за провеждане и организация на обществени поръчки.

           Чл. 49. При неспазване на определените задължения и посочените срокове по настоящите Вътрешни правила, съответните длъжностни лица носят дисциплинарна отговорност пред възложителя.
ДОПЪЛНИТЕЛНИ РАЗПОРЕДБИ

§1. За неуредените въпроси в настоящите Вътрешни правила се прилагат разпоредбите на Закона за обществените поръчки, Правилника за прилагане на Закона за обществени поръчки, и действащото законодателство.
ПРЕХОДНИ И ЗАКЛЮЧИТЕЛНИ ДОПЪЛНИТЕЛНИ РАЗПОРЕДБИ

§ 2. Настоящите Вътрешни правила се приемат на основание чл. 244 от ЗОП и са приети с Решение на УС от 16.12.2021г. и  влизат в сила от датата на утвърждаването им със Заповед № 306/23.12.2021г.
§ 3. Настоящите правила отменят Вътрешните правила за планиране, възлагане и организация на провеждането на обществени поръчки,.  

                   §4.     Приложение към настоящите правила са:

                   Образец №1 – контролен лист за извършване на предварителен контрол от финансовия контрольор
                  Образец №2 – контролна карта

Приложение № 1

                                                                                       КОНТРОЛЕН  ЛИСТ 

ЗА ИЗВЪРШВАНЕ НА ПРЕДВАРИТЕЛЕН КОНТРОЛ ОТ ФИНАНСОВИЯ КОНТРОЛЬОР

относно допустимост на разхода към момента на откриване на процедурата за възлагане на обществената поръчка или директно възлагане 

за: ……………………………………………………………………………………………………………………

(описание на обществената поръчка)

      Заявител: …………………………………………………………….

                             (Име и фамилия, длъжност, подпис)
	1.Допустим ли е разходът?


	Да/Не
	Размер/сума
	Забележка/мотиви
	Име и фамилия, длъжност, подпис

	
	
	
	
	

	
	
	
	
	

	2. Може ли да бъде открита процедурата /стартирано възлагането?
	Да
	Не
	Забележка/мотиви
	Име и фамилия, длъжност, подпис

	
	
	
	
	

	
	
	
	
	


Приложение № 2 
                                                                                       КОНТРОЛНА КАРТА 





                          № ……………………/…………………….

За: …………………………………………………………………………………………………………………………………………………….

…………………………………………………………………………………………………………………………………………………………

(Наименование и обект на обществената поръчка/Приложим ред за възлагане)
	1.Публикувана ли е в Регистъра на обществените поръчки и профила на купувача информацията, съгласно ЗОП? (решение за откриване на процедурата, обявление, документация, техническа спецификация, протоколи и доклади на комисията, решение за определяне на изпълнител, договор за обществената поръчка и приложенията  към него, обявление за възложена поръчка, становища на АОП за осъществен контрол, обявление за приключване на договора, други.) 
	ДА
	НЕ

	Забележка:



	2. Документите за обществената поръчка публикувани  ли са в  Регистъра на обществените поръчки и профила на купувача в определения в Закона за обществените поръчки и правилника за прилагането му срок?
	ДА
	НЕ

	Забележка:



	3. Извършена ли е проверка преди подписването  на договора за обществена поръчка от директора на СЦДП ДП /ТП/ дали са представени всички документи, съгласно ЗОП, дали същият е съгласуван с правоспособен юрист и дали е подписан от главния счетоводител? 
	ДА
	НЕ

	Забележка:



	4. Досието за обществената поръчка изготвено ли е съгласно изискванията на Закона за обществените поръчки и правилника за прилагането му?
	ДА
	НЕ

	                              Забележка:


	
	


Във връзка с извършената проверка считам:

…………………………………………………………………………………………………………………………………………………………

…………………………………………………………………………………………………………………………………………………………

…………………………………………………………………………………………………………………………………………………………

                                                               Лице, осъществило контрол: ………………………………..
                                                                                                                 (Име, фамилия – длъжност) 

